b'\n_START_ARTICLE_\nIli turkijski (jezik)\n_START_PARAGRAPH_\nIli turkijski jezik (ISO 639-3: ili), isto\xc4\x8dnoturkijski jezik kojim jo\xc5\xa1 govori svega oko 120 ljudi u Kini (1980 R. Hahn), u autonomnoj provinciji Xinjiang Uygur, u dolini Ili kod Kuldje. Otkriven je 1956. godine, a po njima samima ovdje su do\xc5\xa1li iz doline Ferghana (Uzbekistan i Kirgizija) prije nekih 200 godina. Ne\xc5\xa1to starijih osoba govori ga mo\xc5\xbeda jo\xc5\xa1 u Kazahstanu, no sumnja se da je tamo izumro._NEWLINE_Mla\xc4\x91i ljudi danas govore kazahski ili ujgurski i \xc5\xbeene se za pripadnike susjednih etni\xc4\x8dkih skupina.'